**Badacsonytomaj Város Önkormányzata Képviselő-testületének**

**16/2020.(VII.13.) önkormányzati rendelete**

**a különleges személyszállító szolgáltatást nyújtó járművel végzett személyszállítási szolgáltatás feltételeiről, várakozóhelyek létesítésének és igénybevételének rendjéről szóló 22/2019. (X.31.) önkormányzati rendelet módosításáról**

Badacsonytomaj Város Önkormányzatának Képviselő-testülete a személyszállítási szolgáltatásokról szóló 2012. évi XLI. törvény 12.§ (4)-(6) bekezdéseiben, 12/A.§ (2)-(5) bekezdéseiben és 49.§ (3) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ Badacsonytomaj Város Önkormányzata Képviselő-testületének a különleges személyszállító szolgáltatást nyújtó járművel végzett személyszállítási szolgáltatás feltételeiről, várakozóhelyek létesítésének és igénybevételének rendjéről szóló 22/2019. (X.31.) önkormányzati rendelet – a továbbiakban: R. – 1.§-a a következő d) ponttal egészül ki:

*„d) személygépkocsis személyszállító szolgáltatás: a személyszállítási szolgáltatásokról szóló 2012. évi XLI. törvény 2.§ 30. pontja szerinti jármű.”*

2.§ A R. 1.§-a a következő e) ponttal egészül ki:

*„e) személytaxi: a személyszállítási szolgáltatásokról szóló 2012. évi XLI. törvény 2.§ 31. pontja szerinti jármű.”*

3.§ A R. 2.§-a helyébe a következő rendelkezés lép:

*„2.§ Badacsonytomaj város közigazgatási területén az 1.§ c)-e) pontok szerinti személyszállító szolgáltatást nyújtó járművel végzett személyszállítási szolgáltatást a vonatkozó egyéb jogszabályokban előírt feltételeken túl e rendeletben foglaltak szerint lehet folytatni.”*

4.§ A R. 3.§-a helyébe a következő rendelkezés lép:

*„3.§ Az 1.§ c)-e) pontok szerinti személyszállító szolgáltatást nyújtó járművel végzett személyszállítási szolgáltatást kizárólag a Badacsonytomaj Város Önkormányzat Képviselő-testülete (a továbbiakban: Képviselő-testület) által kiadott útvonalengedély és Badacsonytomaj Város Önkormányzatával (a továbbiakban: Önkormányzat) megkötött határozott idejű közterület-használati megállapodás birtokában lehet folytatni.”*

5.§ A R. 6.§ (1) bekezdése helyébe a következő rendelkezés lép:

*„(1) Badacsonytomaj város területén személyszállító szolgáltatást nyújtó járművel végzett személyszállítási szolgáltatás végzésére jogosító útvonalengedélyt a Képviselő-testület adja ki.”*

6.§ A R. 6.§ (2) bekezdése helyébe a következő rendelkezés lép:

*„(2) E rendelet hatálya alá tartozó várakozóhelyeket az 1.§ c)-e) pontja szerinti személyszállító szolgáltatást nyújtó járművel végzett személyszállítási szolgáltatást végző vállalkozás (a továbbiakban: vállalkozás) csak útvonalengedély és várakozóhely használatára vonatkozó engedély birtokában használhatja.”*

7.§ A R. 6.§ (3) bekezdése helyébe a következő rendelkezés lép:

*„(3) A vállalkozás az útvonalengedély iránti és várakozóhely használata iránti kérelmet Badacsonytomaj Város Önkormányzatánál nyújthatja be.”*

8.§ A R. 6.§ (4) bekezdése helyébe a következő rendelkezés lép:

*„(4) A (3) bekezdés szerinti kérelemnek az alábbi adatokat kell tartalmaznia:*

1. *a vállalkozás neve,*
2. *egyéni vállalkozó esetén a születési helye, ideje, anyja neve, lakcíme, levelezési címe, vállalkozói igazolványának száma,*
3. *gazdasági társaságok esetén a vállalkozás székhelye, levelezési címe, cégjegyzékszáma, adószáma,*
4. *a különleges személyszállító szolgáltatást nyújtó jármű forgalmi rendszáma, rendszámai,*
5. *a különleges személyszállító szolgáltatást nyújtó jármű gyártmánya, típusa, színe,*
6. *az Önkormányzattal megkötött közterület-használati megállapodást.”*

9.§ A R. 6.§ (6) bekezdése helyébe a következő rendelkezés lép:

*„(6) Az Önkormányzat az útvonalengedély és várakozóhely használata iránti engedély kiadása előtt jogosult az alábbi okiratokat megtekinteni:*

1. *vállalkozói igazolvány eredeti példányát vagy az erről szóló igazolás eredeti példányát,*
2. *a cégkivonat hiteles példányát,*
3. *az aláírási címpéldány vagy az aláírás-minta eredeti példányát,*
4. *a forgalmi engedélyt,*
5. *az illetékes közlekedési hatóság által kiállított okiratot.”*

10.§ A R. 6.§ (7) bekezdése helyébe a következő rendelkezés lép:

*„(7) A Képviselő-testület – szükség esetén a jármű megszemlélését követően – az útvonalengedélyt és várakozóhely használatára vonatkozó engedélyt csak abban az esetben adja ki, ha a vállalkozás és a jármű e rendelet feltételeinek megfelel.”*

11.§ A R. 6.§ (8) bekezdése helyébe a következő rendelkezés lép:

*„(8) Az útvonalengedély az alábbi két részből áll:*

1. *a képviselő-testület által kiadott, várakozóhely-használati hozzájárulás megállapodás megkötését igazoló kártya (a továbbiakban: kártya),*
2. *az Önkormányzat által kiadott, sorszám szerint nyilvántartott öntapadós matrica (a továbbiakban: matrica).”*

12.§ A R. 6.§ (9) bekezdése helyébe a következő rendelkezés lép:

*„(9)* *Az Önkormányzat által biztosított matricát az 1.§ c)-e) pontja szerinti személyszállító szolgáltatást nyújtó jármű szélvédőjén, a belső visszapillantó tükör mögött kell elhelyezni. Az Önkormányzat által biztosított kártyát a különleges személyszállító szolgáltatást nyújtó jármű vezetője ellenőrzés esetén köteles átadni.”*

13.§ A R. 7.§ (2) bekezdése helyébe a következő rendelkezés lép:

*„(2) Aki e rendeletben foglalt az 1.§ c)-e) pontja szerinti személyszállító szolgáltatást nyújtó járművel végzett személyszállítási szolgáltatásra vonatkozó előírásokat megsérti, vagy a várakozóhelyet nem rendeltetésszerűen használja – ideértve különösen a szándékos vagy súlyosan gondatlan szennyezést, rongálást –, attól a Képviselő-testület az engedélyt  visszavonja.”*

14.§ A R. 7.§ (5) bekezdése helyébe a következő rendelkezés lép:

„*(5) Aki e rendeletben foglalt az 1.§ c)-e) pontja szerinti személyszállító szolgáltatást nyújtó járművel végzett személyszállítási szolgáltatásra vonatkozó előírásokat megsérti, vagy a várakozóhelyet nem rendeltetésszerűen használja – ide értve különösen azt, aki érvényes útvonalengedély nélkül, a kijelölt útvonaltól eltérő útvonalon, a várakozó helyek igénybevétele nélkül – végzi a személyszállítási szolgáltatást, az közösségi együttélés szabályaival ellentétes magatartást tanúsít.”*

15.§ A R. 1. melléklete helyébe e rendelet 1. melléklete lép.

16.§ Ez a rendelet 2020. július 15. napján lép hatályba és a hatálybalépést követő napon hatályát veszti.

|  |  |
| --- | --- |
| Krisztin N. László sk.  polgármester | Wolf Viktória sk.  jegyző |

Jelen rendelet kihirdetésre került 2020. július 13. napján.

|  |  |
| --- | --- |
|  | Wolf Viktória sk.  jegyző |

1. melléklet a 16/2020.(VII.13.) önkormányzati rendelethez
2. BABU részére kijelölt és általa igénybe vehető várakozóhelyek:
   1. Badacsonytomaj, Kert utca Tatay Sándor Általános Iskola
   2. Badacsonytomaj, Körforgalom
   3. Badacsonyörs, Csigáskúti utca bejárat
   4. Badacsonyörs, Vánkos Panzió
   5. Badacsonyörs, Kemping utca bejárat
   6. Badacsonyörs, Kápolnavölgyi utca bejárat
   7. Badacsonyörs játszótér
   8. Badacsonytomaj, Béke utca
   9. Badacsonytomaj, József Attila utca ABC
   10. Badacsonytomaj, József Attila utca vége
   11. Badacsonytomaj, Borostyán utca
   12. Badacsonytomaj, Sport utca
   13. Badacsonytomaj, Tűzoltóság
   14. Badacsonytomaj, Fő utca 14.
   15. Badacsonytomaj, Vasútállomás
   16. Badacsonytomaj, Bányász strand
   17. Badacsony, Egry József Emlékmúzeum
   18. Badacsony, Bacchus Vendéglő
   19. Badacsony, Neptun Panzió
   20. Badacsony, Kisfaludy utca bejárat
   21. Badacsony, Gróf-domb
   22. Badacsony, Óbester Panzió
   23. Badacsony, Muskotály utca
   24. Badacsony, Tourinform Iroda
   25. Badacsony, 71. számú főút Badacsony Strand túloldalán
   26. Badacsony, Badacsony Kemping
3. Az 1.§ c)-e) pontja szerinti személyszállító szolgáltatást nyújtó járművek részére kijelölt és általuk – engedély alapján – igénybe vehető várakozóhelyek:
   1. Badacsony, Park utca Hableány melletti közterület
   2. Badacsony, Park utca Katica Vendéglő előtti közterületen (parkolóhelyen)